钦定古今图书集成/明伦汇编/氏族典/第148卷 > 孙昭先
## 钦定古今图书集成/明伦汇编/氏族典/第148卷 > 孙昭先

按《龙溪县志》：“昭先，字延父，淳熙二年进士，调兴化簿，
以直道闻。丁外艰，改秩知安溪县。为政简易，催科有
法。嘉泰初，诏宰执荐士，丞相以昭先应诏，除司农寺
簿。都城火，上疏言五事。迁寺丞，出知衢州。台阃合举
治行，除吏部郎，轮对言时事，上从之。除浙东提刑。每
案牍至前，必反复推究。嘉定中，召赴行在，再除吏部”
郎。入对，言“朝纲未清、邦用未节、士气未振、民病未苏”
四事。除枢密院检校诸房文字。岁旱，昭先条陈四病
甚悉。俄除右司郎中，迁太府少卿，再除直宝谟阁、提
点江东刑狱，改主管成都府玉隆观。寻疏乞致仕，卒。